8 ફેબ્રુઆરી, 1941ના દિવસે રાજસ્થાનના ગંગાનગરમાં જન્મ. સરકારી કર્મચારી પિતા અમરસિંહ ધીમન, માતા બચ્ચનકૌરના પુત્રને બાળપણથી સંગીતનું આકર્ષણ હતું. પિતા એની લગનને સમજ્યા. પ્રજ્ઞાચક્ષુ પં. છગનલાલ વર્મા અને પછી સૈનિયા ઘરાનાના ઉસ્તાદ જમાલખાન પાસે તાલીમ અપાવી. ખયાલ, ઠુમરી અને ધ્રુપદ ગાયકીમાં હથોટી કેળવી. 1965માં કામની શોધમાં મુંબઈ આવ્યા, પેઇંગ ગેસ્ટ બનીને રહ્યા. પણ આ તો માયાનગરી, પેટિયું રળવા રેડિયો ઉપર જાહેરખબરોનાં જિંગલ ગાયાં, લગ્ન સમારંભોમાં પણ ગાયું, એ દરમિયાન ઘરભંગ થયેલાં ચિત્રા દત્ત સાથે જિંગલ ગાતાં જ પરિચય થયો, પ્રણય થયો અને ચિત્રા દત્ત 1969માં ચિત્રા સિંહ બન્યાં. ગરીબી તો સતાવતી જ હતી, એક ‚મના મકાનમાં વિવેકનો, 1971માં જન્મ થયો ત્યારે હાલત એવી કે વીસ દિવસના દીકરાને તેડીને ચિત્રાએ, પેટ ખાતર, જિંગલ ગાવું પડેલું.